**Mestna občina Novo mesto, Seidlova cesta 1, 8000 Novo mesto,**

matična številka: 5883288000,

davčna številka: SI 48768111,

ki jo zastopa župan mag. Gregor Macedoni

(v nadaljevanju »**naročnik**«)

in

**……………………………………………………….,**

matična številka: ………………………………..,

davčna številka: ………………………………..,

transakcijski račun:…………………….., odprt pri …………..,

ki ga zastopa ……………………………………

(v nadaljevanju »**izvajalec**«)

skleneta

**POGODBO**

**za izdelavo IDEJNE ZASNOVE (IDZ)** **in PROJEKTNE DOKUMENTACIJE ZA PRIDOBITEV GRADBENEGA DOVOLJENJA (DGD)**

**za izvedbo** **nove nadstrešnice in preureditev zahodne tribune Športno-rekreacijskega parka Portoval v Novem mestu**

št. \_\_\_\_\_\_\_\_\_\_\_\_\_\_\_\_

1. **člen**

**(Podlaga pogodbe)**

Pogodbeni stranki uvodoma ugotavljata:

* da je naročnik Mestna občina Novo mesto na spletni strani dne …………………… objavila javno naročilo za izdelavo IDEJNE ZASNOVE (IDZ) INPROJEKTNE DOKUMENTACIJE ZA PRIDOBITEV GRADBENEGA DOVOLJENJA (DGD) za izvedbo nove nadstrešnice in preureditev zahodne tribune Športno-rekreacijskega parka Portoval v Novem mestu, na osnovi katerega je bil izbran zgoraj navedeni izvajalec,
1. **člen**

**(Predmet pogodbe)**

Izvajalec se s to pogodbo zaveže izdelati idejno zasnovo (IDZ) in projektno dokumentacijo za pridobitev gradbenega dovoljenja (DGD) za izvedbo nove nadstrešnice in preureditev zahodne tribune Športno-rekreacijskega parka Portoval v Novem mestu, v obsegu in v skladu z določili veljavne zakonodaje, izdelane projektne naloge št: 4111-0005/2021-1 z dne 20.12.2021, dokumentacije v zvezi z oddajo javnega naročila in skladno s smernicami naročnika in ostalih deležnikov, naročnik pa se zavezuje izvajalcu plačati v tretjem členu dogovorjeni znesek.

Izvajalec je kot strokovnjak odgovoren za kakovostno in pravočasno izvedbo vseh pogodbenih obveznosti, ki jih je potrebno izvršiti za uspešno in popolno izvedbo predmeta pogodbe.

IDZ in DGD projektna dokumentacija morata biti izdelani in naročniku predani v štirih izvodih. Ob tem izvajalec naročniku ob vsaki fazi izdelave izroči dokumentacijo v digitalnem izvodu (tekst v formatu pdf in docx, risbe v formatu dwg, shp in pdf) na CD ali USB nosilcu in vse v nezaklenjeni obliki.

1. **člen**

**(Pogodbena vrednost)**

Naročnik se za dela po tej pogodbi zavezuje plačati:

|  |  |  |  |
| --- | --- | --- | --- |
| POSTAVKA | CENA V EUR (BREZ DDV) | VREDNOST DDV  | CENA V EUR (Z DDV) |
| Izdelava idejne zasnove (IDZ) in dokumentacije za gradbeno dovoljenje (DGD) vključno s pridobivanjem projektnih pogojev, mnenj in soglasij ter z vložitvijo vloge za izdajo gradbenega dovoljenja |  |  |  |

Skupaj z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbena cena je fiksna do konca izvedbe pogodbenih del.

Pogodbena cena vsebuje poleg del, naštetih v 2. členu te pogodbe še:

* vse stroške izvajalca, potrebne za izvedbo predmeta pogodbe z vsemi načrti in elaborati, skladno s predpisi in pravili stroke, vključno s stroški vodenja, s potnimi stroški, koordinacijami, ostalimi materialnimi stroški, stroški za pridobitev projektnih pogojev, mnenj, soglasij in dovoljenj, stroški drugih morebitnih postopkov, stroški taks ali drugimi morebitnimi stroški v zvezi z izdelavo in predajo dokumentacije,
* vsa tolmačenja in usklajevanja načrtov, ki izhajajo iz nejasnih, nepopolnih ali neusklajenih načrtov, ki jih je izvajalec dolžan izvesti na poziv naročnika in ostalih deležnikov,
* vsako morebitno potrebno spremembo, dopolnitev ali popravek izdelane dokumentacije zaradi napak in pomanjkljivosti;
* pripravo gradiv ter morebitne predstavitve,
* ponujena cena vključuje tudi storitve usklajevanja z naročnikom in ostalimi deležniki (Zavod Novo mesto, Nogometni klub Krka Novo mesto in Atletski klub Krka Novo mesto) ter upoštevanja njihovih naknadnih sporazumno dogovorjenih zahtev in predlogov. (izvajalec prvič pošlje v pregled in potrditev 1 digitalni izvod osnutka idejne zasnove!).

Naročnik ima zagotovljena sredstva na:

* Mestna občina Novo mesto: proračunska postavka 2304081052, konto 420804, NRP: OB085-21-0028 Tribuna Portoval;
1. **člen**

**(Roki)**

Izvajalec se zavezuje, da bo z izvajanjem navedenih del po tej pogodbi pričel takoj po podpisu te pogodbe. Rok za oddajo zahtevanega števila usklajenih izvodov projektne dokumentacije DGD je 45 dni od podpisa pogodbe.

V okvir roka (45 dni od podpisa pogodbe) izdelave projektne dokumentacije IDZ in DGD iz prejšnjega odstavka se izvajajo dela po tej pogodbi:

* oddaja osnutka idejne zasnove v 1 digitalnem izvodu v pregled in potrditev naročniku,
* izdelava popravkov po zahtevah naročnika in ostalih deležnikov ter oddaja popravljene IDZ naročniku in zakonsko določenim mnenjedajalcem za pridobitev projektnih pogojev,
* izdelava projektne dokumentacije za pridobitev gradbenega dovoljenja (DGD) in oddaja v pregled in potrditev naročniku,
* izdelava popravkov po zahtevah naročnika in ostalih deležnikov ter oddaja popravljene projektne dokumentacije DGD naročniku in zakonsko določenim mnenjedajalcem za pridobitev mnenj in/ali soglasij,
* oddaja Zahteve za izdajo gradbenega dovoljenja na Upravno enoto Novo mesto s popolno projektno dokumentacijo DGD.

Roki pregledov naročnika za dokumentacijo so vključeni v rok za izdelavo projektne dokumentacije. V ta rok je prav tako vključen čas, ki ga izvajalec potrebuje za popravek projektne dokumentacije v skladu z morebitnimi pripombami naročnika (vse do dokončne predaje usklajene dokumentacije naročniku).

V roku 30 dni po oddani Zahtevi za izdajo gradbenega dovoljenja na Upravno enoto Novo mesto s popolno projektno dokumentacijo DGD izvajalec naročniku preda popolno projektno dokumentacijo DGD in pravnomočno gradbeno dovoljenje.

Če izvajalec zamuja glede na terminski plan izvajanja del ali glede na rok dokončanja del, je o tem dolžan takoj pisno obvestiti naročnika in ga v primeru, da za zamudo obstajajo razlogi, ki niso v odgovornosti izvajalca, zaprositi za podaljšanje roka dokončanja del, kar se dogovori in potrdi v pisni obliki aneksa k osnovni pogodbi.

Napake oziroma pomanjkljivosti, ki jih naročnik ali upravni organ ugotovi v posameznih fazah izvedbe, mora izvajalec odpraviti takoj oziroma v roku, ki ga določi naročnik in/ali upravni organ. V kolikor tega ne opravi, sme naročnik napake odpraviti na izvajalčev račun, pri tem lahko unovči finančno zavarovanje za dobro izvedbo del.

1. **člen**

**(Dinamika in način plačila)**

Opravljeno delo po tej pogodbi bo izvajalec obračunal naročniku z izstavitvijo računa po dokončanju vseh del.

Predaja projektne dokumentacije se šteje za opravljeno, ko izvajalec naročniku poda izjavo, da so storitve posamezne faze izvedene kvalitetno in v skladu s predpisi, naročnik pa prevzem potrdi.

Izvajalec naročniku izda račun v elektronski obliki, preko spletne aplikacije UJPnet v roku 8 dni po opravljenem delu, in sicer za postavko, ki se v skladu s 3. členom te pogodbe nanaša na naročnika.

Če naročnik računa ne zavrne delno ali v celoti v roku 15 dni od prejema, je dolžan plačati račun 30. dan, šteto naslednji dan od uradnega prejema računa. Če je naročnikova zavrnitev delna, je nesporni del računa dolžan plačati v istem roku, izvajalcu pa je dolžan sporočiti morebitne nepravilnosti in pomanjkljivosti, ki jih mora izvajalec odpraviti v roku, ki ga sporazumno določita naročnik in izvajalec.

Naročnik bo plačal opravljena pogodbena dela 30. (trideseti) dan po prejemu pravilno izstavljenega e-računa na transakcijski račun izvajalca št. \_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_.

Če zadnji dan plačilnega roka sovpada z dnem, ko je po zakonu dela prost dan, se za zadnji dan plačilnega roka šteje naslednji delavnik.

1. **člen**

**(Podaljšanje rokov)**

Izvajalec ima pravico do podaljšanja pogodbenih rokov zgolj v naslednjih primerih:

* dogodki, ki so posledica višje sile ali drugi objektivno opravičljivi vzroki;
* prekinitev izvajanja del na zahtevo naročnika.

Izvajalec mora predlagati naročniku podaljšanje pogodbenega roka v pisni obliki z obrazložitvijo najkasneje v sedmih (7) koledarskih dneh, ko izve za vzrok, zaradi katerega se lahko rok podaljša, sicer izgubi pravico do podaljšanja roka. Sporazum o spremembi pogodbenega roka mora biti sklenjen v pisni obliki kot aneks k tej pogodbi.

Če izvajalec zamudi roke iz 4. člena te pogodbe iz razlogov, ki niso posledica višje sile ali na strani naročnika, je dolžan plačati pogodbeno kazen, določeno v tej pogodbi. Pogodbena kazen se obračuna pri izplačilu.

V primeru, da višina pogodbenih kazni zaradi zamude izvajalca preseže vrednost iz 7. člena te pogodbe, lahko naročnik odstopi od pogodbe ter vnovči zavarovanje za dobro in pravočasno izvedbo obveznosti.

V kolikor se podaljša rok za izvedbo posameznih storitev, bo izvajalec ustrezno podaljšal tudi veljavnost zavarovanja za dobro in pravočasno izvedbo del.

1. **člen**

**(Pogodbena kazen)**

V primeru zamude, ki nastane po krivdi izvajalca, je dolžan ta plačati pogodbeno kazen 0,2% od celotne pogodbene vrednosti z DDV za vsak dan zamude, vendar največ 15 % pogodbene vrednosti z DDV.

O uveljavljanju pogodbene kazni zaradi zamude naročnik obvesti izvajalca najkasneje ob prejemu končnega računa tako, da končni račun zavrne za znesek zaračunane pogodbene kazni, če je izvajalec ni obračunal.

Če izvajalec po svoji krivdi ne dokonča del, je naročniku dolžan plačati pogodbeno kazen v višini petnajst odstotkov (15 %) pogodbene vrednosti.

1. **člen**

**(Obveznosti izvajalca)**

Izvajalec s podpisom te pogodbe potrjuje, da je seznanjen z obstoječo dokumentacijo, s predvideno lokacijo izvajanja del, predvidenim načinom izvedbe ter obstoječim stanjem terena.

Izvajalec v celoti prevzema odgovornost za celotno škodo, ki bi naročniku nastala iz razlogov pomanjkljive projektne dokumentacije ali napak v projektni dokumentaciji. S podpisom te pogodbe izvajalec izjavlja, da je z navedenim tveganjem seznanjen, da ga je vključil v ponudbeno ceno in da v celoti ter brez ugovorov prevzema obveznosti iz tega odstavka, vključno z odgovornostjo za povrnitev škode, ki bi naročniku nastala iz tega naslova.

Izvajalec je odgovoren za izdelavo, celovitost in medsebojno usklajenost vseh delov projektne dokumentacije, ki jo je prevzel v izdelavo tako, da je ta v skladu s predpisi in zahtevami po veljavni zakonodaji.

Izvajalec mora zagotoviti koordinacijo pooblaščenih arhitektov in inženirjev ter strokovnjakov, ki sodelujejo pri izvedbi te pogodbe.

Izvajalec se obvezuje, da bo:

* projektno dokumentacijo izdelal v skladu s projektno nalogo, zahtevami naročnika in ostalih deležnikov (v nadaljevanju »naročnik«) ob upoštevanju obstoječe slovenske gradbene zakonodaje in standardov, ki veljajo v Republiki Sloveniji za projektiranje in graditev tovrstnih objektov, veljavnih prostorskih aktov za predmetno območje pozidave ter projektnih pogojev, mnenj in soglasij, v kolikor so bili le-ti pridobljeni;
* pogodbene storitve opravljal pravilno, kvalitetno in s skrbnostjo dobrega strokovnjaka, s strokovno usposobljenimi kadri in/ali podizvajalci;
* pogodbene storitve izvedel v dogovorjenih rokih;
* sodeloval s predstavniki naročnika z namenom uskladitve projektne dokumentacije z zahtevami naročnika;
* upošteval navodila naročnika, ki se nanašajo na izdelavo projektne dokumentacije;
* obveščal naročnika o izvajanju prevzetih del in mu omogočal ustrezen nadzor;
* razlagal in tolmačil posamezne dele projekta in zagotavljal nadaljnja tolmačenja (v naslednji fazi razpisa za izdelavo projektne dokumentacije PZI in popisa GOI del - oboje ni predmet te pogodbe!), ki bi bila potrebna zaradi napak ali nejasnosti v projektni dokumentaciji DGD;
* prisoten na vseh koordinacijskih sestankih;
* da bo odpravil vse pomanjkljivosti dokumentacije in izdelal vse korekcije in dopolnitve projektne dokumentacije oziroma elaborate po utemeljenih zahtevah naročnika in upravnih organov na svoje stroške;
* hranil dokumentacijo vezano na pogodbo, omogočil vpogled vanjo in jo na zahtevo naročnika posredoval;
* takoj opozoril naročnika na okoliščine, ki bi lahko otežile ali onemogočile kvalitetno in pravilno izvedbo storitev oz. kako drugače pomembno vplivale na izvedbo;
* obveznosti po tej pogodbi izvajal s strokovno usposobljenimi kadri, ki so navedeni v ponudbeni dokumentaciji izvajalca, predloženi v postopku izbire izvajalca oziroma z enako ali bolje usposobljenimi in enakovrednimi kadri, pri čemer bo pred zamenjavo v Ponudbi imenovanih kadrov pridobil soglasje naročnika za zamenjavo posameznega kadra.

V primeru kršitev obveznosti izvajalca, naročnik le-tega pisno opomni na prenehanje kršitve. V kolikor izvajalec s kršitvijo ne preneha v danem roku, lahko naročnik odstopi od pogodbe in vnovči zavarovanje za dobro in pravočasno izvedbo obveznosti.

Izvajalec iz utemeljenih razlogov (prenehanje delovnega ali pogodbenega razmerja, hujša ali dolgotrajnejša bolezen, smrt) lahko predlaga zamenjavo strokovnega kadra. Predlagani strokovni kader, mora izpolnjevati enake pogoje po razpisni dokumentaciji, kot jih je izpolnjeval zamenjani kader. Izvajalec utemeljitvi predloži dokazila o izpolnjevanju pogojev. Naročnik po preveritvi ustreznosti strokovnega kadra, predlaganega za zamenjavo, odloči o zamenjavi. Naročnik brez utemeljenega razloga ni upravičen zavrniti predloga izvajalca. Če izvajalec zamenjavo strokovnega kadra, ki ga je navedel v ponudbi, opravi brez soglasja naročnika, lahko le-ta odstopi od pogodbe in unovči dano finančno zavarovanje za dobro izvedbo del.

Vodje projekta, ki je naveden v 14. členu te pogodbe, izvajalec tekom izvajanja pogodbe ne sme zamenjati, razen iz opravičljivih razlogov (smrt, bolezen, prenehanje delovnega razmerja). Vodja projekta, ki bo nadomestil oz. zamenjal v 14. členu te pogodbe navedenega vodjo projekta, mora izpolnjevati iste pogoje (vključno z dodatnimi pogoji na podlagi meril), kot jih je izpolnjeval zamenjani vodja projekta.

Zamenjavo strokovnega kadra iz utemeljenih razlogov lahko zahteva tudi naročnik.

1. **člen**

**(Podizvajalci)**

*(Opomba: Določila poglavja o podizvajalcih veljajo samo v primeru, če bo izvajalec nastopal skupaj s podizvajalci. V nasprotnem primeru se ti členi črtajo, ostali členi pogodbe pa ustrezno preštevilčijo.)*

Izvajalec bo pogodbena dela izvedel v sodelovanju s podizvajalci, skladno z navedbo podizvajalcev v ponudbeni dokumentaciji izvajalca št. \_\_\_\_\_\_\_\_ z dne \_\_\_\_\_\_\_\_\_\_\_\_.

Izvajalec mora med izvajanjem storitve naročnika obvestiti o morebitnih spremembah informacij o podizvajalcih in naročniku poslati informacije o novih podizvajalcih, ki jih namerava naknadno vključiti v izvajanje storitev, in sicer najkasneje v petih (5) dneh po spremembi. V primeru vključitve novih podizvajalcev mora izvajalec naročniku skupaj z obvestilom posredovati tudi podatke o podizvajalcu iz prejšnjega odstavka ter izpolnjene in podpisane ESPD obrazce teh podizvajalcev ter priložiti zahtevo podizvajalca za neposredno plačilo in OBR-Udeležba, če podizvajalec to zahteva.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik mora o morebitni zavrnitvi novega podizvajalca obvestiti izvajalca najpozneje v desetih (10) dneh od prejema predloga.

Izvajalec pooblašča naročnika, da na podlagi potrjenega računa oziroma situacije neposredno plačuje podizvajalcem, ki to pisno zahtevajo.

Podizvajalci, ki podajo pisno zahtevo za neposredna plačila, soglašajo, da naročnik namesto glavnega izvajalca poravna podizvajalčeve terjatve do glavnega izvajalca.

Kadar namerava izvajalec izvesti javno naročilo s podizvajalcem, ki zahteva neposredno plačilo v skladu s tem členom, mora:

* + podizvajalec predložiti soglasje, na podlagi katerega naročnik namesto izvajalca poravna podizvajalčevo terjatev do izvajalca,
	+ izvajalec svojemu računu ali situaciji priložiti račun ali situacijo podizvajalca, ki ga je predhodno potrdil.

Če podizvajalci niso pisno zahtevali neposrednih plačil, mora izvajalec naročniku najpozneje v 60 dneh od plačila končne situacije poslati svojo pisno izjavo in pisne izjave vseh podizvajalcev, ki niso bili neposredno plačani, da je podizvajalec prejel plačilo za izvedene storitve oziroma dobavljeno blago, neposredno povezano s predmetom javnega naročila.

Izvajalec za izvedbo del s strani svojih podizvajalcev odgovarja, kot da bi jih sam opravil in naročnikova odobritev podizvajalcev ne vpliva na njegovo obveznost za kvalitetno in pravočasno izvedbo pogodbenih del.

1. **člen**

**(Obveznosti naročnika)**

Naročnik se obvezuje, da bo:

* sodeloval z izvajalcem v vseh fazah projektiranja in mu dal na razpolago vso potrebno dokumentacijo in informacije, s katerimi razpolaga in so potrebne za kvalitetno in pravočasno izvedbo;
* pravočasno potrjeval projektno dokumentacijo;
* obveščal izvajalca o vseh spremembah, ki bi lahko imele vpliv na izvršitev prevzetih storitev;
* plačeval storitve v dogovorjenih rokih;
* aktivno sodeloval pri vseh upravnih postopkih (npr. pridobivanje gradbenega dovoljenja), vključno s pridobitvijo projektnih pogojev, mnenj in/ali soglasij;
* V primeru pridobitve predloga izvajalca za zamenjavo strokovnega kadra ter predložitvi dokazil o izpolnjevanju pogojev, preveril ustreznost kadra, predlaganega za zamenjavo in odločil, ali bo nadomestni kader odobril.
1. **člen**

**(Finančno zavarovanje za dobro in pravočasno izvedbo)**

Izvajalec mora najkasneje v desetih (10) delovnih dneh od prejema izvoda podpisane pogodbe s strani naročnika, kot pogoj za veljavnost te pogodbe, izročiti naročniku nepreklicno, brezpogojno in na prvi poziv plačljivo bianco menico z menično izjavo za dobro izvedbo pogodbenih obveznosti v višini 10 % skupne pogodbene vrednosti z davkom na dodano vrednost z oznako »brez protesta« in z veljavnostjo do vključno 60 dni po končnem roku za predajo dokumentacije.

Naročnik lahko zavarovanje za dobro in pravočasno izvedbo obveznosti unovči pod naslednjimi pogoji:

* če se bo izkazalo, da storitve ne opravlja kvalitetno, v skladu s pogodbo, zahtevami razpisne dokumentacije ali specifikacijami;
* če bo naročnik pogodbo razdrl zaradi kršitev na strani izvajalca;
* če bo naročnik razdrl pogodbo zaradi zamude;
* če bo izvajalec kršil zaupnost podatkov;
* če izvajalec ne dostavi podaljšanja veljavnosti zavarovanja za dobro in pravočasno izvedbo, v skladu s petim odstavkom 6. člena te pogodbe;
* v primeru, da naročnikov pregledovalec po končnem pregledu projektne dokumentacije izda negativno mnenje;
* v primeru kršitve 17. člena te pogodbe.
1. **člen**

**(Višja sila)**

Pod višjo silo se razumejo vsi nepredvideni dogodki, ki nastopijo neodvisno od volje pogodbenih strank in ki jih pogodbeni stranki nista mogli predvideti ob sklepanju pogodbe ter kakorkoli vplivajo na izvedbo pogodbenih obveznosti.

Pogodbena stranka, na katere strani je višja sila nastala, je dolžna pisno obvestiti nasprotno pogodbeno stranko o nastanku in prenehanju višje sile in sicer v dveh (2) delovnih dneh po nastanku oz. prenehanju le-te.

Pogodbeni roki se podaljšajo najmanj za dobo trajanja višje sile. Novi roki se dogovorijo pismeno med sopogodbenikoma.

1. **člen**

**(Avtorstvo in lastništvo dokumentacije)**

Z dnem podpisa te pogodbe se izvajalec zavezuje in jamči, da so vsi sodelujoči avtorji, ki so izdelali katerikoli predmet ali del predmeta naročila po tej pogodbi, dovolili uporabo svojega dela in zato izključno in izrecno na izvajalca prenesli vse materialne avtorske pravice, opredeljene v drugem odstavku tega člena.

Z dnem plačila po tej pogodbi, izvajalec na naročnika brez dodatnih finančnih obveznosti prenese vse materialne avtorske pravice na vseh predanih dokumentih, ki jih je pripravil na podlagi te pogodbe v obsegu, ki ga določa 22. člen Zakona o avtorski in sorodnih pravicah (Uradni list RS, št. 16/07-UPB3, 68/08, 110/13, 56/15 in 63/16) in sicer: pravico predelave in spreminjanja in dodelave predanih gradiv, pravico neomejenega reproduciranja in distribuiranja, kopiranja in hranjenja gradiva na različnih medijih, tako v papirni kot elektronski obliki, pravico objave in pravico dajanja na voljo javnosti, brez časovne omejitve in brez teritorialne omejitve. Prenos je ekskluziven. Navedene materialne avtorske pravice izvajalec prenaša neomejeno in jih lahko naročnik izvršuje brez vnaprejšnjega soglasja posameznega avtorja. Izvajalec prenaša na naročnika tudi pravico do nadaljnjega prenosa navedenih avtorskih pravic.

Dokumentacija, ki jo izdela izvajalec, je last naročnika.

1. **člen**

**(Pooblaščeni predstavniki)**

Skrbnik pogodbe s strani naročnika Mestna občina Novo mesto je: ……………..., e-naslov: ……………..

Pooblaščen predstavnik izvajalca za izvedbo te pogodbe je: ………………………, e-naslov: ……………..

Vodilni pogodbenik je: ……………………………………………………., e-naslov: ……………...

*(Določi naročnik v primeru, da sklene pogodbo z več pogodbeniki. Vodilni pogodbenik ima obveznosti projektanta po Gradbenem zakonu. Vodilni pogodbenik ne more biti podizvajalec.)*

S strani izvajalca je za vodjo projekta imenovan: …………………………………, e-naslov: ……………..

1. **člen**

**(Soglasje za obdelavo podatkov)**

Naročnik soglaša ter dovoljuje izvajalcu, da v primerih, ko je to potrebno za izvrševanje ali uveljavitev te pogodbe in/ali pravic izvajalca po tej pogodbi, izvajalec posreduje podatke in informacije o naročniku, o tej pogodbi in v zvezi s to pogodbo tretjim osebam in soglasodajalcem, kakor tudi da opravi poizvedbe pri pristojnih državnih in drugih organih in institucijah, drugih soglasodajalcih ali tretjih osebah, katerim naročnik s podpisom te pogodbe dovoljuje posredovanje podatkov in informacij (proti predložitvi te pogodbe).

1. **člen**

**(Protikorupcijska klavzula)**

Ta pogodba je nična, kadar kdo v imenu ali na račun druge pogodbene stranke predstavniku ali posredniku naročnika obljubi, ponudi ali da kakšno nedovoljeno korist:

* za pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerimi je naročniku povzročena škoda ali je omogočena pridobitev nedovoljene koristi predstavniku naročnika, drugi pogodbeni stranki ali njenemu predstavniku, zastopniku, posredniku.
1. **člen**

**(Zavarovanje odgovornosti)**

Izvajalec mora imeti ves čas izvajanja te pogodbe zavarovano projektantsko odgovornost za dejavnost, ki je predmet javnega naročila skladno s 15. členom Zakona o arhitekturni in inženirski dejavnosti (Uradni list RS, št. 61/17) in sicer za škodo, ki bi utegnila nastati investitorju in tretjim osebam v zvezi z opravljanjem ponudnikove dejavnosti v višini letne zavarovalne vsote, ki ne sme biti nižja od 50.000 eur.

Naročnik lahko preverja izpolnjevanje obveznosti izvajalca na način, da ga v času trajanja pogodbe pozove k predložitvi veljavne zavarovalne police, ki mu jo mora izvajalec predložiti v treh delovnih dneh od prejema poziva.

Kršitev te določbe predstavlja hujšo kršitev pogodbe in je razlog za unovčenje finančnega zavarovanja za dobro izvedbo pogodbe.

1. **člen**

**(Priloge pogodbe)**

Sestavni del te pogodbe so:

* dokumentacija v zvezi z oddajo javnega naročila,
* zavarovanje za dobro izvedbo pogodbenih obveznosti,
* ponudba izvajalca z dne \_\_\_\_\_\_\_\_\_\_, vključno s seznamom podizvajalcev in podatki o delih, ki jih prevzemajo.
1. **člen**

**(Spremembe pogodbe)**

Naročnik si pridržuje pravico, da v primeru nastopa nepredvidenih okoliščin ali novih dejstev, ki ob sklepanju pogodbe strankama niso poznane, med izvajanjem naročila del naročila spremeni ali zmanjša ali dopolni obseg pogodbenih del. Morebitne spremembe in njihov vpliv na pogodbeno vrednost ter rok izvedbe, ki so posledica spremenjenega obsega del in/ali vrste del, bosta pogodbeni stranki dogovorili ob nastopu takega stanja s sklenitvijo pisnega dodatka k tej pogodbi. Sprememba te pogodbe je možna samo pod pogoji 95. člena ZJN-3.

1. **člen**

**(Odstop od pogodbe – objektivni razlogi)**

V kolikor nastopijo okoliščine, ki bistveno vplivajo na obveznosti strank po tej pogodbi, pa sprememba pogodbe ni možna, naročnik seznani izvajalca o dokončanju del v okviru veljavne pogodbe, ki jih je neglede na spremenjene okoliščine smotrno dokončati, v preostanku pa odstopi od pogodbe, vse pisno s priporočeno pošiljko.

V primeru odstopa od pogodbe zaradi objektivnih razlogov, naročnik plača izvajalcu vsa že izvršena dela, ne odgovarja pa za izgubljen dobiček.

1. **člen**

**(Razlogi na strani naročnika)**

Izvajalec ima pravico odstopiti od pogodbe v primerih, če po krivdi naročnika ne more pričeti z deli v dogovorjenem roku.

Izvajalec o tem, da odstopa od pogodbe, pisno s priporočeno pošiljko obvesti naročnika.

V primeru, da naročnik zamuja s plačilom, izvajalec ne more odstopiti od pogodbe, ampak mora nadaljevati z deli, skladno s terminskim planom.

1. **člen**

**(Razlogi na strani izvajalca)**

Naročnik ima pravico odstopiti od pogodbe v primerih če:

• izvajalec zaostaja z napredovanjem del po svoji krivdi za več kot 14 dni v primerjavi s terminskim planom,

• izvajalec ne opravlja del po tej pogodbi v skladu s pravili stroke, tudi po pisnem opominu,

• pride do spremenjenih okoliščin in so izpolnjeni pogoji za spremembo pogodbe, stranki pa ne dosežeta soglasja glede ustrezne spremembe pogodbe, skladno z načelom uravnoteženosti in pravičnosti,

• izvajalec ne izpolnjuje pogodbenih obveznosti iz te pogodbe,

• dela izvaja podizvajalec, ki ga izvajalec ni navedel v svoji ponudbi oziroma ni dogovorjen s to pogodbo ali aneksi k tej pogodbi,

• nastopijo okoliščine iz b) in c) točke 96. člena ZJN-3.

V primeru odstopa od pogodbe zaradi gornjih vzrokov, naročnik plača izvajalcu izvršena dela in material, istočasno pa ima pravico obračunati izvajalcu pogodbeno kazen zaradi nedokončanja del in plačilo za storjeno škodo, v višini, ki presega pogodbeno kazen ter unovčiti dana finančna zavarovanja.

Naročnik o odstopu od pogodbe pisno s priporočeno pošiljko obvesti izvajalca.

1. **člen**

**(Razvezni pogoj)**

Če je naročnik seznanjen:

- da je sodišče s pravnomočno odločitvijo ugotovilo kršitev obveznosti iz drugega odstavka 3. člena ZJN-3 s strani izvajalca pogodbe o izvedbi javnega naročila ali njegovega podizvajalca ali

- da je pristojni državni organ pri izvajalcu pogodbe ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in je od seznanitve s kršitvijo in do izteka veljavnosti pogodbe še najmanj šest mesecev, v primeru nastopanja s podizvajalci pa tudi, če zaradi ugotovljene kršitve pri podizvajalcu izvajalec ustrezno ne nadomesti ali zamenja tega podizvajalca v roku 30 dni od seznanitve s kršitvijo, je ta pogodba razvezana z dnem sklenitve nove pogodbe o izvedbi javnega naročila, če naročnik začne nov postopek oddaje javnega naročila najkasneje v 30 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

O tem, da so in kdaj so nastopili razvezni pogoji, naročnik pisno seznani izvajalca.

V primeru predčasnega prenehanja pogodbe zaradi gornjih vzrokov, naročnik plača izvajalcu izvršena dela in material, istočasno pa ima pravico obračunati izvajalcu pogodbeno kazen zaradi nedokončanja del in plačilo za storjeno škodo, v višini, ki presega pogodbeno kazen ter unovčiti dana finančna zavarovanja.

1. **člen**

**(Razlogi na strani partnerja in solidarna odgovornost)**

Če kot izvajalec nastopa skupina gospodarskih subjektov, v primeru, da katerikoli od partnerjev iz kakršnegakoli vzroka ni sposoben izvajati in dokončati del po tej pogodbi v skladu s potrjenim terminskim planom, morajo partnerji ali vodilni partner nadaljevati in opraviti vsa tista dela, ki bi jih po delitvi del moral partner oziroma vodilni partner izhajajoč iz neomejene solidarne odgovornosti med njimi.

1. **člen**

**(Čas prenehanja pogodbe)**

V kolikor odstopi od pogodbe izvajalec, pogodba preneha z dnem, ko naročnik prejme obvestilo o odstopu. V kolikor odstopi od pogodbe naročnik, pogodba preneha z dnem, ki ga naročnik navede v obvestilu o odstopu. Naročnik mora pri določitvi roka upoštevati morebitne nujne zaključke posameznih del v izvajanju, da zaradi odpovedi ne nastaja naročniku dodatna škoda.

1. **člen**

**(Končne določbe)**

Pogodba je sklenjena z dnem podpisa obeh pogodbenih strank in stopi v veljavo pod pogojem, da izvajalec predloži finančno zavarovanje za dobro izvedbo pogodbenih obveznosti.

Pogodba se lahko spremeni ali dopolni s pisnim aneksom, ki ga sprejmejo in podpišejo vse pogodbene stranke.

Pogodbene stranke se dogovorijo, da bodo poskušale vse spore iz te pogodbe rešiti sporazumno. V kolikor sporazum med strankami ne bi bil mogoč, se dogovorijo, da bo o sporih iz te pogodbe odločalo stvarno pristojno sodišče po sedežu naročnika po slovenskem pravu.

Pogodba je sestavljena v dveh (2) enakih izvodih, od katerih prejme vsaka pogodbena stranka en (1) izvod.

|  |  |  |
| --- | --- | --- |
| **IZVAJALEC**Številka: …………….Datum: ……………. |  | **NAROČNIK**Številka: …………….Datum: ……………. |
|  |  |  |
| **……………………………………**Zastopnik……………………….. |  | **Mestna Občina Novo mesto**Županmag. Gregor Macedoni |